**REPUBLIKA HRVATSKA**

**BRODSKO-POSAVSKA ŽUPANIJA**

**OŠ LJUDEVITA GAJA NOVA GRADIŠKA**

PROTOKOL PONAŠANJA RODITELJA NAŠIH UČENIKA U COVID OKOLNOSTIMA

1. Roditelji su dužni svakodnevno mjeriti temperaturu svojoj djeci i istu upisati u dogovorenu tablicu.

2. Ukoliko dijete ima povišenu temperaturu iz bilo kojeg razloga, nikako ga ne smiju poslati u školu.

3. Ukoliko je roditelj bolestan ili u samoizoalciji, dužan je o tome obavijestiti razrednika.

4. Prvoga dana škole roditelji trebaju osigurati masku svome djetetu, u školi će učenici dobiti par perivih maski koje su roditelji dužni održavati i pobrinuti se da njihovo dijete, ako je putnik ili učenik razredne nastave, svakodnevno nosi masku u školu.

5. UKOLIKO DIJETE PRIPADA RANJIVOJ SKUPINI DJECE KOJIMA OBITELJSKI LIJEČNIK NE PREPORUČUJE REDOVITU NASTAVU, RODITELJ JE DUŽAN ISTO PRIJAVITI ŠKOLI.

6. Ako se učenik ne hrani u školskoj kuhinji, roditelji su dužni osigurati doručak prije ulaska u školu jer učenici neće moći izlaziti iz svojih učionica.

7. Roditelji će učenicima osigurati papuče u vrećici koje će ostajati u školi i samo se u školi i koristiti.

8. Roditelji će slati djecu u školu prema planu tako da se učenici što manje zadržavaju pred školom.

9. Roditeljima se preporučuje da sa svojom djecom, bez obzira na dob djeteta, što češće razgovaraju o onome što trebaju činiti da zaštite svoje, ali i zdravlje članova obitelji, vršnjaka i drugih. Roditelji su odgovorni za kretanje djece u slobodno vrijeme, a obzirom na COVID situaciju.

10. Iako je roditeljima ograničena mogućnost ulaska u odgojno-obrazovnu ustanovu, roditelji imaju obvezu pratiti napredovanje svoga djeteta. Stoga je i ove godine predviđena komunikacija odgojno-obrazovnih radnika s roditeljima. U komunikaciji s odgojno-obrazovnim radnicima, preporučuje se komunikacija na daljinu u dogovoreno vrijeme i to samo u radne dane. Isto tako neće automobilima ulaziti u školsko dvorište pri dovozu djece.

11. Učenik ima obvezu pohađanja nastave, a roditelj ima obvezu opravdati svoje dijete u slučaju bolesti ili zatražiti izostanak sukladno odredbama Pravilnika o kriterijima za izricanje pedagoških mjera .

12. Ujedno ukazujemo da je HZJZ izdao Savjete za roditelje vezano uz rad vrtića i škola od 25. svibnja 2020. koji su dostupni na mrežnim stranicama. <https://www.hzjz.hr/wp-content/uploads/2020/03/Savjeti_za_roditelje_22_05_2020.pdf>

Ovaj je protokol podložan promjenama u skladu sa situacijom.

 ravnateljica Blagica Pečnjak